62008TO0186_FI
Oikeudenkäynnin kohde
Päätöksen päätösosa
Oikeudenkäynnin kohde
Aihe
Kumoamisvaatimus, joka koskee yhtäältä komission 28.2.2008 tekemää päätöstä, joka mainitaan komission kantajalle osoittamassa 3.4.2008 päivätyssä kirjeessä, jonka viitenumero on ENV.A.2/MAS/mm/D (2008) 5542 ja jolla komissio ilmaisi aikeensa hylätä kantajan kantelu, jonka mukaan padon rakentamista Sabor-jokeen (Portugali) koskeva hanke on luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY (EYVL L 206, s. 7) vastainen (kantelu nro 2003/4523 – Baixo Saborin patohanke), ja toisaalta väitettyä komission implisiittistä päätöstä, jolla kieltäydytään antamasta kantajan tutustua tiettyihin asiakirjoihin, sekä vahingonkorvausvaatimus
Päätöksen päätösosa
Ratkaisu
1) Ei ole enää tarpeen lausua kanteesta siltä osin kuin siinä vaaditaan yhteisöjen tuomioistuinta kumoamaan Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 8 artiklan 3 kohdan nojalla väitetty implisiittinen päätös, jolla kieltäydytään antamasta kantajan tutustua asiakirjoihin.
2) Kanne jätetään muilta osin tutkimatta, koska tutkittavaksi ottamisen edellytykset selvästi puuttuvat.
3) La Liga para Protecção da Natureza (LPN) vastaa omista oikeudenkäyntikuluistaan, ja se velvoitetaan korvaamaan Euroopan yhteisöjen komission oikeudenkäyntikulut.
4) Portugalin tasavalta vastaa omista oikeudenkäyntikuluistaan.